CELEX: 32019R2178
Language: sl
Date: 2019-10-14 00:00:00
Title: Delegirana uredba Komisije (EU) 2019/2178 z dne 14. oktobra 2019 o spremembi Uredbe (EU) 2016/1076 Evropskega parlamenta in Sveta, da se v Prilogo I vključi Zveza Komori

20.12.2019   
               
               
                  SL
               
               
                  Uradni list Evropske unije
               
               
                  L 330/2
               
            
         DELEGIRANA UREDBA KOMISIJE (EU) 2019/2178
         z dne 14. oktobra 2019
         o spremembi Uredbe (EU) 2016/1076 Evropskega parlamenta in Sveta, da se v Prilogo I vključi Zveza Komori
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1076 Evropskega parlamenta in Sveta z dne 8. junija 2016 o uporabi režimov za izdelke s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu (1), in zlasti člena 2(2) Uredbe,
         ob upoštevanju naslednjega:
         
                     (1)
                  
                  
                     V Prilogi I k Uredbi (EU) 2016/1076 so navedene države, za katere se uporabljajo režimi dostopa na trg, določeni v navedeni uredbi.
                  
               
                     (2)
                  
                  
                     Začasni sporazum o določitvi okvira za sporazum o gospodarskem partnerstvu med državami vzhodne in južne Afrike na eni strani ter Evropsko skupnostjo in njenimi državami članicami na drugi strani (v nadaljnjem besedilu: začasni SGP) (2) se za štiri (Madagaskar, Mauritius, Sejšeli in Zimbabve) od šestih držav vzhodne in južne Afrike, ki so sporazum podpisale in ratificirale, začasno uporablja od 14. maja 2012.
                  
               
                     (3)
                  
                  
                     Zveza Komori je 7. februarja 2019 deponirala listino o ratifikaciji začasnega SGP. V skladu s tem se začasni SGP med Unijo in Zvezo Komori začasno uporablja od navedenega datuma.
                  
               
                     (4)
                  
                  
                     Zato bi bilo treba Zvezo Komori vključiti v Prilogo I –
                  
               SPREJELA NASLEDNJO UREDBO:
         
            Člen 1
            V Prilogi I k Uredbi (EU) 2016/1076 se za besedilom „REPUBLIKA KENIJA“ vstavi naslednje:
            
               „ZVEZA KOMORI“.
            
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Ta uredba je v celoti zavezujoča in se neposredno uporablja v vseh državah članicah.
         
         
            V Bruslju, 14. oktobra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 185, 8.7.2016, str. 1.
         
            (2)  UL L 111, 24.4.2012, str. 2.